
ELŐTERJESZTÉS

a Játékvár Óvoda és Bölcsőde Szervezeti és Működési Szabályzatának módosítására
Martfű Város Önkormányzata Képviselő-testületének 

2019. június 27-i ülésére

Véleményező:
Pénzügyi, Ügyrendi és Városfejlesztési Bizottság

Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!

A Játékvár Óvoda és Bölcsőde szerkezeti, szervezeti átalakulása, illetve a bölcsődei ellátás tekintetében a 6/2016. (III.24.) EMMI rendelet 45§ (2) bekezdése indokolja az intézmény Szervezeti és Működési Szabályzatának felülvizsgálatát, módosítását. 

Több helyen az intézmény tagintézményei megnevezése és címe változik:

· Május 1. úti Tagóvoda törlésre került,

· Bölcsődei Intézményegység címe megváltozott.

Az Alapító Okiratban a férőhelyszámok változtak:

· Munkácsy úti Óvoda 95 fh-ről - 115 fh-re,
· Kossuth úti Tagóvoda 95 fh-ről - 75 fh-re változott.

Az intézmény szervezeti és szerkezeti átalakulását az SZMSZ-ben az intézmény szervezeti ábráján is szükséges megjeleníteni.

A bölcsődei ellátás tekintetében a 6/2016. (III.24.) EMMI rendelet 45§ (2) bekezdése indokolja, hogy a Bölcsődei Intézményegység SZMSZ-ben a munkaruha juttatást az e rendelet 12. mellékletében szereplő tartalommal szükséges kiegészíteni, melyet a 2019. május 13-án történt bölcsődei ellátás működésének hatósági ellenőrzéséről történt jegyzőkönyv is megerősített.

A módosítási jegyzék oldalszám szerint tartalmazza a változtatások helyét.
MÓDOSÍTÁSI JEGYZÉK

A Játékvár Óvoda és Bölcsőde Szervezeti és Működési Szabályzata 2019.
 6 – 10. old.

Az Alapító Okiratban foglaltak beillesztése
9. old.
Legfontosabb azonosító adatokból az intézményvezető neve, kinevezésének kezdete kivételre kerül

11. old.
„Az intézmény szervezeti ábrájában” a változások követése
12. old.
„Az óvodák működési rendje” résznél a Május 1. úti Tagóvoda törlésre került
21. old. 
„Hagyományos ünnepeink” résznél a „Mihály – napi vásár – Május 1. úti Tagóvoda” törlésre kerül 
22. old.
Az Alapító Okiratban megfogalmazott férőhelyszámok változása

23. old.
„Az intézményvezető munkáját az alábbi tagintézmény-vezetők segítik” résznél a Május 1. úti Tagóvoda törlésre kerül 
73. old.
Bölcsődei munkaruha juttatás jogszabály szerinti módosítása
A módosított SZMSZ 2019. szeptember 01-től lép hatályba.
A Játékvár Óvoda és Bölcsőde Szervezeti és Működési Szabályzata módosítását a Játékvár Óvoda és Bölcsőde Nevelőtestülete 18 igen szavazattal elfogadta, a Játékvár Óvoda és Bölcsőde Szülői Munkaközössége és a szakalkalmazottak egyetértésüket nyilvánították a 2019. 05. 31-ei nevelőtestületi ülésen.
Kérem az előterjesztés megvitatását és a határozati javaslat elfogadását.
Martfű, 2019. június 27.
Dr. Papp Antal 

polgármester

Készítette: 
Turnyánszkiné Enyedi Andrea


intézményvezető helyettes
Látta: Szász Éva

jegyző

Határozati javaslat:

Martfű Város Önkormányzata Képviselő-testületének
……../2019.(…………)  határozata

a Játékvár Óvoda és Bölcsőde Szervezeti és Működési Szabályzatának módosításáról
Martfű Város Önkormányzatának Képviselő-testülete megtárgyalta a Játékvár Óvoda és Bölcsőde Szervezeti és Működési Szabályzata módosítására vonatkozó előterjesztést, melyet 2019. szeptember 1-jei hatállyal a határozat melléklete szerint jóváhagyólag elfogad.

Erről értesülnek:

1. Jász-Nagykun-Szolnok Megyei Kormányhivatal Szolnok

2. Valamennyi Képviselő helyben

3. Játékvár Óvoda és Bölcsőde vezetője Helyben

